Wir, Ruͦdolf der viͤrd, von gots gnaden ✳ ertzhertzog ze Oͤsterˀ, ✳ ze Steyr und ze Kernden, ✳ fùrst ze Swaben ✳ und ze Elsazzen ✳ und hˀre ze Chrain, ✳ auf der Marich ✳ und ze Portnowͤ, ✳ und dez Heiligen Roͤmischen Reichs ✳ obrister jêger maister, ✳ allen christann
leûten eweklich, ✳ die disen brief ✳ nu odˀ hienach ansehent, lesent oder hoͤrent lesen, ✳ unsˀn gruͦzz, ✳ mit erchantnùzz diser nachgeschribenˀ dinge. ✳ wie joch daz ist, ✳ daz unsˀ fùrstleich wirdikait ✳ darzuͦ gesetzet ✳ und geordent si, ✳ daz wir alle gotzheùser gemainleich schirmen ✳ und
bi irnͤ rechten halten sullen, ✳ so sein wiͤr doch allermaist gepunden ✳ den gotzheusern, ✳ die in unsnˀ landen gelegen, ✳ und sunderleich von unsnˀ vordnˀ ✳ mit flizziger begirde gepauwen, ✳ gestiftet ✳ und bewidemt ✳ und ouch mit erbnˀ freyheiten ✳ und gnaden, ✳ hantvesten und priefen ✳ gar
wirdekleichen versechen ✳ und gesterket sint, ✳ als daz pilleich ist. ✳ dar umb, so wizzen ✳ alle leute ✳ und besundˀ die, ✳ den ez ze wizzenn durft geschicht, ✳ daz wir mit den ougen billichˀ betrachtigung angesehen haben ✳ den guͦten willen ✳ und die grozzen begirde, ✳ die weilent
seliger gechtnùzze ✳ herztog Albr̄ von Oͤsterˀ, ✳ unsˀ lieber vattˀ, ✳ und alle sein pruͤdere, ✳ unsˀ liebe vettern, ✳ den got gnade, ✳ gehebt hant ✳ zuͦ unsˀm erwirdigen und lieben chloster ✳ ze Kùngsvelt ✳ in Ergoͤw, Sant Claren ordens, in Costentzˀ pystuͦm, und haben nach
guͦter vorbetrachtigung ✳ mit rechtˀ wizzen ✳ fuͤr uns ✳ und die hochgebornen fùrsten, unser lieben pruͤder Friderˀ, Albr̄ und Leupolten, ✳ hertzogen ✳ und hˀren mit sampt uns unvˀscheidenlichleich ✳ in den vorgen̄ unsˀn landen, ✳ der aller wir, ✳ als ✳ der eltist under in, vollen gewalt
fuͤren, ✳ bestêtet von sundˀn gnaden ✳ und besteten ✳ mit disem brief freyleich ✳ und willekleich ✳ und wellen ouch schirmen gnediklich ✳ dem vorgen̄ unsˀm lieben chloster, ✳ daz ist den erbˀn, geistleichen, ✳ unsˀn getˀwnͤ, andechtigen, der abtischinn ✳ und dem convente der
chlosterfrownͤ ✳ Sand Chlaren ordens ✳ und ouch dem convente der pruͤdern Sand Frantziscen ordens ze Kùngsvelt ✳ in dem egenanten pystuͦm ✳ alle ir leut ✳ und guͤter, ✳ wa die gelegen ✳ und wie si genant sint, ✳ und alle irͤ freyhait ✳ und genade, ✳ recht ✳ und gewonheit ✳ und
ouch alle die hantvesten ✳ und priefe, ✳ die si ✳ dheins wegs habent ✳ von allen unsern vordern, ✳ gemeinlich oder sunderlich, ✳ und ouch von uns, ✳ da pey wir ✳ si ✳ schirmen und halten sullen ✳ und wellen, ✳ und binden ouch darzuͦ in dem namen, ✳ als da vor, ✳ die egen̄ unser
bruͤder ✳ und alle unsˀ nachkomen ✳ und erben ✳ und ouch alle unser amptleùt und phleger ewekleich, ✳ den wir emphelhen ernstlich ✳ mit disem brief, ✳ daz si daz obgen̄ unsˀ chloster ✳ bi disen und andˀn sinen freyheiten, ✳ rechten, ✳ gewonheiten ✳ und gnaden halten also
fùrderleich ✳ und es ouch ✳ vor allem andˀm gewalte ✳ und unrechte schirmen ✳ also gùnstekleich, ✳ als si darumb den lon ✳ der ewigen selikeit vˀdienen ✳ und die rache ✳ und strafung ✳ dez strengen gerichtes ✳ von ✳ dem almêchtigen got ✳ an dem jungsten tag ✳ vˀmidenn wellen. ✳
niemanne da von ✳ undˀ allen lùten ✳ si erloubet ✳ und werd ouch nieman als getùrftig, ✳ daz er ditz vorgeschriben̄ unser bestêtigung ùbervar ✳ odˀ si dheins wegs verierre ✳ odˀ verbreche, allechlich ✳ odˀ bi teiln. ✳ wer ez abˀ dar ubˀ tete, dˀ wizze darumb swerleichn̄
vervallen in unser ✳ und aller unsˀr nachkomen ✳ und erben ungenad ✳ und ouch in die buͦzze fùnftzig marchen goldes, ✳ dez der halbteil ✳ in unsˀ fùrstleich chamˀ ✳ und dˀ andˀ halbteil ✳ dem egen̄ unsˀm chloster gevallen sol. ✳ hie bi waren, ✳ die diser dinge
sint gezuͤge, der hochgeporn fùrst, ✳ unser lieber swager hertzog Meinhart von Payrn, marchgraf ze Brandenburg ✳ und graf ze Tyrol, ✳ die erwirdigen in got pyschof Johans von Gurk, ✳ unser chantzler, ✳ Eberhart, ✳ abt in der Richen Oͧw,
Costencer pystuͦms, ✳ abt Clemens von den Schotten ze Wienn, ✳ Ortolf, probst ze Newnburch, ✳ Leupolt von Sachsengangen, pharrˀ ze Wienn, ✳ Pazzowˀ pystuͦms, ✳ die edeln, unsˀ lieben ✳ graf ✳ getwͧen Goͤtfrid von Habspurg, ✳ graf Symon von
Tyerstein, ✳ Herman von Landenbˀg, ✳ unsˀ lantmarsch̄ in Oͤsterrˀ, Heinrˀ von Haggenberg, unsˀ hofmeistˀ, ✳ Pilgrein der Streun, unsˀ hofmarschalk, ✳ Johans der Prunnˀ, unser chamermeistˀ, ✳ Alber der Ottensteinˀ, unsˀ kùchymeistˀ, ✳ Heinrˀ
Prunnˀ, unsˀ schenk, ✳ Wilhalm dˀ Schenk von Liebenberg, unsˀ spismeistˀ, ✳ Dietrich vom Hus, Nyclaus vom Hus, sin sun, ✳ Johans Uͦlrich vom Hus, ✳ Heinrˀ von Cappel ✳ und ander erber leùt genuͦg. ✳ dis beschach und wart diser brief geben ze
Wienn, an sand Silvestri tag, ✳ dez heiligen bapstes, ✳ ✳ nach Christi gepuͤrd tusent drùhundert jaren, ✳ dar nach in dem sechtzigisten jare, ✳ unsrˀ gepùrtlichen zit in dem ains und zwaintzigisten ✳ und unsers gewaltes in dem andern jare. ✳
✳ wir, der vorgenant hertzog Ruͦdolf, sterken disen
prief ✳ mit dir under schrift unsers selbs hant. ✳
et nos, Ioh̄, dei ꝫ apl̄ice sed̄ grā el̄tus et ꝯfmͥatus eccl̄ie Gurecen̄,
p̄fati doī nrī ducis Austˀe pͥmꝰ cancell̄, reꝯgnovimꝰ oīa p̄notata. ✳